સચિને પોતાના પુસ્તક થકી જણાવ્યું કે, 1992ના ઓસ્ટ્રેલિયા પ્રવાસ દરમિયાન જ્યારે ભારત અને ઓસ્ટ્રેલિયાની ટીમો એક જ ફ્લાઇટમાં પર્થ ખાતે મેચ રમવા જઇ રહી હતી, ત્યારે ફ્લાઇટમાં એક મસ્તીભર્યો કિસ્સો બન્યો હતો. આ દરમિયાન ઓસ્ટ્રેલિયન ટીમમાં જાણીતા ખેલાડી મર્વ હ્યૂગ્સ હતા. હ્યૂગ્સ પોતાની રમત અને સાથોસાથ પોતાની શાનદાર અને લાંબી મૂછો માટે જાણીતા હતા. લાંબી કદ-કાઠીવાળા હ્યૂગ્સ એ સમયે ફ્લાઇટમાં જ હતા. હ્યૂગ્સને પોતાની મૂછો પ્રત્યે ઘણો લગાવ હતો અને હ્યૂગ્સના ગુસ્સાથી બધા માહિતગાર પણ હતા.